section_heading: Povijest
paragraph_text: Muzej je osnovan 1852., u godini smrti Arthura Wellesleya, vojvode od Wellingtona. Izvorna zbirka muzeja se sastojala od njegove kolekcije slika, porculana, skulptura, namještaja i srebrnine. Od 1947. čitav inventar muzeja postao je vlasništvo engleske države. Vojvodin uvjet darovnice je bio da se sačuva izvorni izgled prostorija, te je zbog toga ovo možda ponajbolje sačuvan plemićki dom iz 19. stoljeća. Gotovo polovicu zgrade, njezin sjeverni dio na drugom katu, još uvijek koristi vojvoda od Wellingtona, sada Charles Wellesley, 9. vojvoda od Wellingtona.